Euroopan parlamentin ja neuvoston asetuksen (EU) N:o 1308/2013 94 artiklan 1 kohdan d alakohdassa tarkoitetun yhtenäisen asiakirjan sekä tuote-eritelmän julkaisutietojen julkaiseminen erään viinialan nimityksen osalta

(2020/C 51/15)

Tämä julkaiseminen antaa oikeuden vastustaa hakemusta Euroopan parlamentin ja neuvoston asetuksen (EU) N:o 1308/2013 (1) 98 artiklassa tarkoitetulla tavalla kahden kuukauden kuluessa tästä julkaisemisesta.

YHTENÄINEN ASIAKIRJA

”Adamclisi”

PDO-RO-N0037

Hakemuksen päiväys: 30 maaliskuuta 2016

1. Rekisteröitävä nimi

Adamclisi

2. Maantieteellisen merkinnän tyyppi

SAN – Suojattu alkuperänimitys

3. Rypäletuotteiden luokat

1. Viini

4. Viinin/viinien kuvaus

Valko- ja roseeviinien analyyttiset ja aistinvaraiset ominaisuudet

Valkoviinit ovat tasapainoisia, ja niissä on hyvä happopitoisuus, voimakas aromiprofiili ja monipuolinen kukkainen bukee. Värit vaihtelevat vaaleankeltaisesta kypsän vehnän vivahteeseen ja keltaisenvihreään.

Aromit kattavat laajan joukon trooppisia hedelmiä. Hallitsevina ovat sitrushedelmät, varsinkin veriappelsiinit, yhdistettyinä banaanin ja ananaksen voimakkaisiin aromeihin sekä karviaisen, greipin ja seljankukkien aromeihin.

Roseeviineillä, joiden väri vaihtelee haalean vaaleanpunaisesta voimakkaaseen vaaleanpunaiseen, on erittäin hyvä viinihappopitoisuus. Tämä pitää ne erityisen raikkaina ja tuo esiin niille ominaiset aromit. Runsas antosyaanien kertyminen tuottaa tulokseksi roseeviinejä, joiden värissä on ruusunpunaisen vivahteita.

Roseeviinit ovat kirsikan ja veriappelsiinin makuisia, ja maussa on myös voimakkaita valkoherukan vivahteita. Hyvin kevyet kivennäisvivahteet, joihin vaikuttavat rypäleiden kasvualustat, peittyvät lähes kokonaan hallitsevien hedelmäisten aromien ja niiden miellyttävän eloisan hapokkuuden alle.

Yleiset analyyttiset ominaisuudet Kokonaisalkoholipitoisuus enintään (til-%) 15 Todellinen alkoholipitoisuus vähintään (til-%) 11,5 Vähimmäishappopitoisuus 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) 18 Kokonaisrikkidioksidipitoisuus enintään (mg/litra) 200

Punaviinien analyyttiset ja aistinvaraiset ominaisuudet

Punaviineille on ominaista voimakkaan intensiivinen väri, joka muuttuu nuoren viinin syvänpunaisesta rubiininpunaiseksi viinin lyhyenä kypsytysaikana, sekä sokereiden, antosyaanien ja polyfenolien kertyminen, joka luo osatekijäyhdistelmän, joka on omiaan tuottamaan tulokseksi uutettuja viinejä.

Punaviineissä on metsämarjojen aromeja, joista selkeimpiä ovat mustikoiden aromit, sekä manteleiden ja karvaiden kiiltotuomen marjojen aromeja. Näihin aromeihin yhdistyvät mausteet, kuten pippurinmarjat ja vihreä paprika, kevyesti savustetut luumut, joissa on vastaleikatun heinän bukee, sekä voimakas mustaherukka samettisia tanniinineja vasten.

Yleiset analyyttiset ominaisuudet Kokonaisalkoholipitoisuus enintään (til-%) 15 Todellinen alkoholipitoisuus vähintään (til-%) 11,5 Vähimmäishappopitoisuus 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) 20 Kokonaisrikkidioksidipitoisuus enintään (mg/litra) 150

5. Viininvalmistusmenetelmät

a. Olennaiset viininvalmistusmenetelmät

Asianomainen viininvalmistusmenetelmien rajoitus

Seuraavien viininvalmistusmenetelmien käyttö on kielletty:

— rypäleiden mehun ja puristejätteiden seoksen lämpökäsittely punaviinien tuotannossa;

— tiivistäminen jäähdyttämällä;

— alkoholin poistaminen;

— rikkidioksidin poistaminen fysikaalisilla menetelmillä;

— kationinvaihtajien käyttö.

b. Enimmäistuotokset

Valko-, rosee- ja punaviineille, jotka on valmistettu täysin kypsinä kerätyistä rypäleistä:

7 000 kg rypäleitä/ha

Rosee- ja punaviineille:

68 hl/ha

Valkoviineille:

70 hl/ha

6. Rajattu maantieteellinen alue

Tarkistetun alkuperänimityksen ”Adamclisi” viinien tuotannon rajattu alue kattaa seuraavat Constanțan maakunnan paikkakunnat:

— Adamclisin kunta:

— Adamclisin kylä;

— Abrudin kylä;

— Hațegin kylä;

— Urluian kylä;

— Zorilen kylä.

7. Pääasiallinen rypälelajike / pääasialliset rypälelajikkeet

Pinot Noir N - Blauer Spätburgunder, Burgund mic, Burgunder roter, Klävner Morillon Noir

Chardonnay B - Gentil blanc, Pinot blanc Chardonnay

Fetească neagră N - Schwarze Mädchentraube, Poama fetei neagră, Păsărească neagră, Coada rândunicii

Cabernet Sauvignon N - Petit Vidure, Bourdeos tinto

Sauvignon B - Sauvignon verde

Syrah N - Shiraz, Petit Syrah

8. Yhteyden/yhteyksien kuvaus

Yhteys maantieteelliseen alueeseen – alueen tiedot

Alueen rajaus ei perustu kiinteistöön, joka kuuluu yksittäiselle tuottajalle, vaan Adamclisin maaperä- ja ilmasto-olosuhteisiin, jotka poikkeavat alueeseen rajoittuvilla tarkistetun alkuperänimityksen alueilla Murfatlar ja Oltina vallitsevista olosuhteista.

Adamclisi on todistetusti toiminut jo pitkään viininviljelyalueena Dobrogean alueella Romaniassa.

Se sijaitsee lounaisen Dobrogean korkeimmalla tasangolla lähellä Oltinan ja Murfatlarin alueita. Siinä missä naapurialueiden maaperä on pääosin lössimaata, Adamclisin maaperä koostuu mustamullasta. Sijaintinsa ja maaperänsä ansiosta Adamclisin punaviinit ovat keskitäyteläisiä, ja niissä on erilaisia muhkeita (hedelmäisiä) perusaromeja, kuten savustettuja kuivattuja hedelmiä ja metsämarjoja. Valkoviineissä puolestaan on selkeitä mineraalivivahteita, mikä johtuu maaperästä (rendzina ja mustamultainen regosol).

Yhteys maantieteelliseen alueeseen – syy-seuraussuhde

Adamclisin tasanko koostuu enimmäkseen mustamullasta, kalkkikivikerrostumia tavataan0,8 metrin syvyyteen saakka ja maaperässä esiintyy runsaasti rautaa ja magnesiumia. Aurinko paistaa alueella yli 1 800 tuntia vuodessa. Näiden tekijöiden ansiosta alueen valkoviinit ovat hedelmäisiä, kukkaisia ja täyteläisiä ja punaviineillä, varsinkin Murfatlarin SAN-viineillä, on sametinpehmeitä tanniineja, jotka lieventävät lajikkeelle ominaisia karvautta.

Murfatlarin viininviljelyn ja -valmistuksen tutkimus- ja kehitysaseman tekemät maaperä- ja maatalouskemikaalitutkimukset osoittavat, että merkittävän kokoinen alue Adamclisia käytettiin viiniköynnösten kasvatukseen vuosina 1975–1980. Vuosia myöhemmin (2000–2001) alue raivattiin ja sille istutettiin jalolajikkeita. Kyseiset alueet eroavat niihin rajoittuvista Murfatlarin ja Oltinan SAN-alueista, ja niiden ympäristöolosuhteet ovat toisinaan huomattavan erilaisia

Toisin kuin Murfatlarin ja Oltinan alueilla, Adamclisin alueen lähellä on metsiä, minkä ansiosta sateet jakautuvat kasvukaudella paremmin kaikille lajikkeille.

Sumu on Adamclisissa paljon harvinaisempaa kuin naapurialueella Oltinassa, joka sijaitsee Tonavan varrella,.Runsas auringonvalo tarkoittaa sitä, että viinirypäleet kasvavat ja saavuttavat täyden kypsyyden paljon aikaisemmin. Viinirypäleisiin myös kerääntyy enemmän polyfenoleja ja antosyaniinia kuin naapurialueilla. Näin ollen punaviineistä tulee pyöreämpiä ja samettisia, ja niissä on metsämarjojen ja mausteiden aromeja. Valkoviineistä tulee raikkaita ja täyteläisiä, ja niissä on trooppisten hedelmien ja mesikasvien aromeja.

Valko- ja punaviinien ominaisuudet määräytyvät muun muassa seuraavien tekijöiden perusteella: aurinkoisten päivien lukumäärä vuodessa (keskimäärin 300 päivää vuodessa), mustamullasta koostuva maaperä, jonka pinnalla on karbonaatteja ja joka sisältää runsaasti viiniköynnöksille elintärkeitä ravinteita, sekä Adamclisin alueen sijainti Dobrogean lounaisella mannertasangolla ihanteellisen välimatkan päässä sekä Mustaltamereltä että Tonavalta, mikä tasoittaa lämpöaaltoja ja tekee kesän korkeimmasta päivälämpötilasta optimaalisen sokerien kerääntymiselle; alueella vallitsevan tuulen vuoksi kasteisia öitä ei ole juuri lainkaan.

Maaperä sisältää runsaasti rautasuoloja, jotka ovat muodostuneet kalkkikiveä ja kalkkipitoisessa hiekkakivessä punaruskeassamaannoksessa. Tämä on erinomainen lähtökohta antosyaanin kertymisen kannalta. Kertyminen ilmenee punaviinien intensiivisenä värinä ja hieman mineraalisena makuna sekä pitkänä ja anteliaana jälkimakuna.

Yhteys maantieteelliseen alueeseen – inhimillisten tekijöiden tiedot

Viinin laadun varmistavat ammattilaiset, jotka osaavat valmistaa perinteen mukaisia viinejä käyttämällä innovatiivisia tekniikoita viinitarhoissa ja viinintuotannossa.

Suurimmassa osassa viljelmistä (jotka ovat lähinnä loivia ja mäkisiä terassiviljelmiä) valmistajat pitävät viinitarhoja kunnossa käyttämällä yhdistettyä juoksija- ja kannusleikkausta. Tämä leikkausmenetelmä yhdessä runsaasti humusta ja mineraaleja sisältävän maaperän kanssa varmistaa Adamclisin SAN-alueelle tyypillisten viinien tuotannon.

Viiniä saa valmistaa viinirypäleiden kolmannesta tuotantovuodesta alkaen. Näin varmistetaan Adamclisin SAN-alueen erityisyys ja saadaan aikaan viinejä, joidensokeri-, antosyaani- ja polyfenolikertymä on erittäin hyvä ja alkoholipitoisuus-vakioisesti yli 12,5 13 tilavuusprosenttia.

Maaperän tyyppi (lössikerrostumat, varsinkin punaviineille suotuisa karbonaatti) on ajan mittaan mahdollistanut viinitarhojen erityisen ylläpidon. Viime vuosina on otettu käyttöön sertifioitu taimiaineisto, joka on mukautettavissa Adamclisin alueen maaperä- ja ilmasto-olosuhteisiin. Tämä aineisto koostuu hyvin tuottoisien kloonien varteoksista sekä perusrungoista, joilla on suurta potentiaalia sietää kuumia kuivia kesiä sekä ankaria talvia, joina tuulee voimakkaasti.

Yhteys maantieteelliseen alueeseen – tuotteen tiedot

Adamclisille ominainen ilmasto ja maaperä antavat alueella tuotetuille viineille erityisluonteen, joka poikkeaa naapurialueilla tuotetuista viineistä.

Valkoviinien värit vaihtelevat kypsästä vehnästä keltaiseen, niissä on vihertävää kiiltoa sekä vahvoja aromeja sitruunasta ja viiniköynnöskukista ananakseen ja banaaneihin. Nämä ominaisuudet määräytyvät alueen jatkuvan auringonpaisteen mukaan.

Puna- ja roseeviinit vaihtelevat väriltään haalean vaaleanpunaisesta rubiinin- tai violetinpunaiseen. Niiden viinihappo- ja alkoholipitoisuudet ovat tasapainossa, ja niissä on kevyesti savustettujen luumujen ja mustien metsämarjojen erityisiä aromeja sekä vihreän paprikan ja pippurinmarjojen aromeja ja maku, jotka yhdistyvät paahdettujen manteleiden ja kitkerien mustien metsämarjojen voimakkaisiin aromeihin. Punaviineillä on hyvä antosyaanikertymä.

Valko- ja roseeviineillä on tasapainoinen rakenne ja hyvä happopitoisuus sekä hyvä sokeri- ja polyfenolikertymä heti kypsymisen alusta alkaen. Viinitarhojen sijainti kaakossa, jossa on paljon aurinkoisia päiviä ja tasapainoinen sademäärä, sekä maaperän keskitasoinen tai korkea humus- ja ravinnepitoisuus takaavat rypäleiden erinomaisen kypsymisen. Antosyaani-, polyfenoli- ja sokerikertymä antaa viineille tasapainoisuutta ja monipuolisia aromeja. Lisäksi heinä-elokuussa viiniköynnöksiä latvotaan kevyesti sen sijaan, että lehdet poistettaisiin kokonaan. Näin saadaan aikaan hyvin tuottelias kasvullinen massa, joka myös säilyttää aromaattisen potentiaalinsa.

9. Olennaiset lisäedellytykset

Ei ole

Linkki eritelmään

http://onvpv.ro/sites/default/files/caiet_sarcini_doc_adamclisi_modif_cf_notif_comisiei_europene_din_20.05.2019_no_track_changes.pdf

(1) EUVL L 347, 20.12.2013, s. 671.